**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. április 15.-én 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Szórád Zoltán

Tima Zoltán Ferenc

képviselők

**Távol van**: Gyenge Andárs képviselő

**Tanácskozási joggal jelen van:** Novák Edit aljegyző

**Érdeklődő:** 2 fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Gyenge András képviselő távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**11/2015.( IV.15.) önkormányzati határozat**

Nagyacsád Község Önkormányzatának képviselő-testülete 2015. április 15-i ülésének napirendjét az alábbiak szerint határozza meg:

1. Gazdasági program elfogadása

Előadó:polgármester

1. Pápakörnyéki Önkormányzatok Feladatellátó Társulása

intézményi térítési díj elfogadása

Előadó: polgármester

1. Pápai Rendőrkapitányság beszámolójának elfogadása

Előadó: polgármester

1. Közbeszerzési terv elfogadása

Előadó:polgármester

1. Országos Mentőszolgálat támogatás kérése

Előadó: polgármester

1. Vegyes ügyek

Előadó:polgármester

Napirendek tárgyalása:

1. **Gazdasági program elfogadása**

**Előadó:polgármester**

Szalóky Nándor polgármester elmondja, hogy a gazdasági program elfogadása időszerűvé vált, az előterjesztést mindenki megkapta. A választáshoz kapcsolódó ígéretek szerepelnek a programban.

Szórád Zoltán képviselő megkérdezi, hogy a lámpapótlásokat nem lehetne-e beletenni?

Szalóky Nándor polgármester elmondja, hogy vannak olyan utcák, ahol minden másodikon van lámpa.

Szórád Zoltán képviselő megkérdezi, hogy melyik utcában?

Szalóky Nándor polgármester elmondja, hogy a Széchenyi utcában például.

Szórád Zoltán képviselő megkérdezi, hogy a harangláb melletti út aszfaltozásánál miről lenne szó? Mi értelme van?

Szalóky Nándor polgármester elmondja, hogy az értelme, hogy járhatóbb legyen.

Szórád Zoltán képviselő elmondja, hogy az utcájukat is le lehetne aszfaltozni, a csatornázástól nagyon tönkrement.

Szalóky Nándor polgármester elmondja, hogy nem attól van, akkor a Boroszlánnal bejárta az utcákat.

Szórád Zoltán képviselő elmondja, hogy a temető bal felét fel kellene tölteni, mert nem fogják majd megengedni oda a temetkezést.

Tima Zoltán Ferenc képviselő elmondja, hogy a Takácsi úton van föld, lehet vinni.

Szalóky Nándor polgármester elmondja, hogy akkor kell hozni a temetőbe. Megnézi, hogy mennyit lehet hozni.

Tima Zoltán Ferenc képviselő megkérdezi, hogy mit jelent a gyalogjárda építés?

Szalóky Nándor polgármester elmondja, hogy Ifjúság utcában a fűben mennek, azt a háromszöget kellene megcsinálni. A bekötő földutakkal kapcsolatban a hétre ígérték az árajánlatot, majd annak függvényében lehet dönteni.

Tima Zoltán Ferenc képviselő elmondja, hogy előző nap Nemesgörzsönyben volt, ahol a földhasználók egy alapot hoztak létre, amit a föld utakra lehetne költeni.

Novák Edit aljegyző elmondja, hogy Nemesgörzsönyben mezőőri járulékot fizetnek a földhasználók. Önkéntesen lehet létrehozni bármilyen alapot, amibe a gazdák fizetnek.

Szalóky Nándor polgármester megkérdezi, hogy van-e valakinek még kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, 1 tartózkodással, ellenszavazat nélkül a következő határozatot hozta:

**12/2015. (IV.15.) önkormányzati határozat**

Nagyacsád Község Önkormányzat Képviselő-testülete úgy döntött Nemesgörzsöny Község Önkormányzat gazdasági programját elfogadja a mellékelt előterjesztés szerint.

Felelős:polgármester

Határidő:folyamatos

**2.)Pápakörnyéki Önkormányzatok Feladatellátó Társulása intézményi térítési díj elfogadása**

**Előadó: polgármester**

Szalóky Nándor polgármester elmondja, hogy a társulási ülésen elfogadásra került a térítési díj. Nagyacsádot nem érinti, mivel a házi segítségnyújtást a Fix Pont Feladatellátó Társulás látja el.

Szalóky Nándor polgármester megkérdezi, hogy van-e valakinek még kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**13/2015. (IV.15.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6/2015. (III. 31.) határozatával jóváhagyott intézményi térítési díj önkormányzati rendeletben történő megállapításával egyetért.

Határidő: Folyamatos

Felelős: Polgármester

**3.)Pápai Rendőrkapitányság beszámolójának elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, látható, hogy csökkent a bűncselekmények száma.

Szalóky Nándor polgármester megkérdezi, hogy van-e valakinek még kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**14/2015. (IV.15.) önkormányzati határozat**

Nagyacsád Község Önkormányzatának Képviselő-testülete úgy döntött, hogy a Pápai Rendőrkapitányság 2014. évi munkájáról szóló beszámolót elfogadja.

Felelős: polgármester

Határidő: azonnal

**4.)Közbeszerzési terv elfogadása**

**Előadó:polgármester**

Szalóky Nándor polgármester elmondja, hogy az előterjesztést mindenki megkapta. Ismerteti az előterjesztés tartalmát.

Szalóky Nándor polgármester megkérdezi, hogy van-e valakinek még kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**15/2015. (IV.15.) önkormányzati határozat**

Nagyacsád Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2015. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2011. évi CVIII. törvény 31. § (1) bekezdés a) pontja alapján.**

**Felelős: Novák Edit aljegyző**

**5.)Országos Mentőszolgálat támogatás kérése**

**Előadó: polgármester**

Szalóky Nándor polgármester elmondja, hogy az elmúlt évekhez hasonlóan ismét megkereste az önkormányzatot az Országos Mentőszolgálat támogatás kérése címén. Tavaly is 10 ezer Ft-ot adott az önkormányzat. Javasolja, hogy az idei évben ne adjanak támogatást.

Tima Zoltán Ferenc képviselő javasolja, hogy adjanak 5000 Ft-ot.

Szakács Balázsné képviselő szintén javasolja az 5000 Ft-ot.

Szórád Zoltán képviselő elmondja, hogy szerinte is adjanak 5000 Ft-ot.

Szalóky Nándor polgármester megkérdezi, hogy van-e még valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a javaslatot, mely szerint 5000 Ft támogatást nyújtsanak az Országos Mentőszolgálat részére. Megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**16/2015. (IV.15.) önkormányzati határozat**

Nagyacsád Község Önkormányzat Képviselő-testülete úgy döntött, hogy 5000 Ft támogatást nyújt az Országos Mentőszolgálat részére, a 2015. évi költségvetés terhére.

Felelős: polgármester

Határidő:azonnal

**6.)Vegyes ügyek**

**Előadó:polgármester**

Szalóky Nándor polgármester elmondja, hogy Szórád Zoltán képviselő az elmúlt ülésen megígérte, hogy dokumentummal igazolja, mely szerint az önkormányzat áthárítja a lakosságra a hulladéklerakó díját.

Szórád Zoltán képviselő elmondja, hogy nem hozta, de a következő ülésre elhozza.

Szalóky Nándor polgármester elmondja, hogy továbbra is fenntartja, hogy nem lett áthárítva a hulladéklerakó díjából semennyi a lakosságra.

Buti Gáborné érdeklődő megkérdezi, hogy a két kukából vissza lehet-e adni az egyiket?

Szalóky Nándor polgármester elmondja, hogy alapesetben nem lehet. Komposztálni kellene, csak akkor lehet, de annak szigorú szabályai vannak, aminek betartását igazolni is kell. De az alapdíjat akkor is fizetni kell.

Szakács Balázsné képviselő elmondja, hogy nagyon szigorúak a komposztálás kritériumai, hogy elfogadják.

Tima Zoltán Ferenc képviselő megkérdezi, hogy mi a helyzet az óvodában a kazánnal.

Szalóky Nándor képviselő elmondja, hogy továbbra is rá kell nézni, de most működik. Van, hogy leáll, de a gomb megnyomására elindul. A régi kazán megvan, az is néha leállt.

Szórád Zoltán képviselő elmondja, hogy az a kazán is már nagykorú.

Szakács Balázsné képviselő elmondja, hogy nem is biztos, hogy érdemes megcsináltatni.

Szalóky Nándor polgármester megkérdezi, hogy van-e még valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. április 15-i nyilvános ülést 18 óra 50 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**